ZAPISNIK 46. SJEDNICE VMO-a Donje Svetice

održane 27.2. 2025. u 18:00 sati u prostorijama mjesne samouprave Mjesnog odbora Volovčica, Kriška 20
Prisutni članovi Vijeća:
1. Valentina Bedeković
2. Goran Radovanović
3. Mirko Tomić
4. Dijana Požgaj
5. Lucija Marić
6. Milena Žganjer

Predsjedava Valentina Bedeković, predsjednica Vijeća
Zapisnik vodi: Valentina Bedeković

Predsjednica konstatira da je nazočno 6 od ukupno 6 članova Vijeća, što znači da Vijeće može pravovaljano odlučivati, te otvara 46. sjednicu Vijeća Mjesnog odbora.
Valentina Bedeković, predsjednica Vijeća Mjesnog odbora Donje Svetice
pozdravlja vijećnike Vijeća Mjesnog odbora Donje Svetice. Zahvaljuje svima na dolasku.
Daje prijedlog zapisnika sa 45. sjednice na razmatranje.
Zapisnik je prihvaćen.
Predsjedavajuća pita vijećnike ima li dodataka dnevnom redu. Nema dodataka.

D N E V N I     R E D:
1. Izvješće o radu Vijeća Mjesnog odbora Donje Svetice za 2024.
1. Program rada Vijeća Mjesnog odbora Donje Svetice za 2025.
1. Aktualna komunalna problematika
1. Razno: izvješća, pitanja i prijedlozi.



1.Izvješće o radu Vijeća Mjesnog odbora Donje Svetice za 2024.
I Z V J E Š Ć E    O    R A D U
Vijeća mjesnog odbora Donje Svetice
za 2024. 
U 2024. rad Vijeća se odvijao u skladu sa Statutom Grada Zagreba, Pravila Mjesnog odbora Donje Svetice, Poslovnikom o radu Mjesnog odbora Donje Svetice  i Programom rada Vijeća Mjesnog odbora Donje Svetice.
Vijeće je do 31. prosinca 2024. s predsjednicom Valentinom Bedeković održalo 12 (dvanaest) sjednice. Sjednicama je prisustvovalo prosječno po 7 članova Vijeća . Nije bilo odgođenih, a niti prekinutih sjednica zbog nedovoljnog broja prisutnih članova Vijeća. 
Prosječno trajanje sjednica Vijeća bilo je 1:30 sati. Do kraja prosinca 2024. godine bilo je ukupno 38 točka dnevnog reda.

Na sjednicama  se ukupno raspravljalo o 38  točki dnevnog reda:
· doneseni su sljedeći akti:  
            - Godišnji izvještaj o izvršenju financijskog plana Mjesnog odbora Donje
                           Svetice za 2023. 
-  Financijski plan Mjesnog odbora Donje Svetice za 2024.
- Plan malih komunalnih akcija Mjesnog odbora Donje Svetice za 2025.
   godinu (prosinac 2025.)
- Izvješće o radu Vijeća Mjesnog odbora Donje Svetice za 2023.
- Program rada Vijeća Mjesnog odbora Donje Svetice za 2024. god.
- Pravila Vijeća Mjesnog odbora Donje Svetice,
- Poslovnik o radu Vijeća Mjesnog odbora Donje Svetice,
- PLAN potreba za aktivnostima, programima i projektima unapređenja
                          kvalitete života građana Mjesnog odbora Donje Svetice u 2025.

· Vijeće je stavilo mandat člana VMO Donje Svetice u mirovanje,
-    Na svim sjednicama Vijeće je raspravljalo o zahtjevima građana te prijedlozima vijećnika, te slalo dopise i zaključke/mailom nadležnim gradskim uredima.
-    doneseno je 36 akata/zaključka.
· postavljeno je 5 vijećničkih pitanja/prijedloga.
Predsjednici Vijeća su redovito sazivali sjednice Vijeća, predlagali dnevni red i predsjedali svim sjednicama Vijeća u 2024. godini. Surađivali su s predsjednikom Vijeća Gradske četvrti Peščenica - Žitnjaka u sastavljanju dnevnog reda, te prisustvovali Koordinacijama predsjednika Gradske četvrti Peščenica - Žitnjak i predsjednika mjesnih odbora Gradske četvrti Peščenica – Žitnjaka.
Članovi Vijeća su svoj rad realizirali prvenstveno kroz sudjelovanje na sjednicama Vijeća, na koje su se redovito odazivali. Članovi su na sjednicama raspravljali i iznjašnjavali se o svim pitanjima koja su bila na dnevnom redu, te davali inicijative i prijedloge radi poboljšanja života građana na svom području. Također su organizirali redovita tjedna dežurstva u sjedištu Mjesnog odbora radi primanja građana.
Vijeće je u svom radu nastojalo riješiti zahtjeve građana, te je poduzimalo mjere u okviru svojih nadležnosti kroz prijedloge za Plan malih komunalnih akcija i Aktualnu komunalnu problematiku, upoznavanje Vijeća Gradske četvrti Peščenica - Žitnjak i nadležnih gradskih ureda sa zahtjevima i potrebama građana Mjesnog odbora Donje Svetice, dostavljajući zapisnike i zaključke sa sjednica Vijeća.
Vijeće mjesnog odbora Donje Svetice prihvaća izvješće.

2.Program rada Vijeća Mjesnog odbora Donje Svetice za 2025.
PROGRAM RADA VIJEĆA MJESNOG ODBORA DONJE SVETICE
ZA 2025.
1. Polazne odrednice
Vijeće Mjesnog odbora Donje Svetice polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  Donje Svetice.
Naravno, polazne odrednice i ciljevi i zadaci Programa rada Vijeća Mjesnog odbora Donje Svetice, ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora Donje Svetice kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora Donje Svetice s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora Donje Svetice koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i Koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.
Iz navedenog konteksta specificiraju se sljedeće polazne odrednice:
1. Pojačano održavanje, asfaltiranje i rekonstrukcija ulica.
1. Izgradnja i asfaltiranje parkirališta.
1. Uređenje i asfaltiranje pješačkih staza i nogostupa.
1. Regulacija prometa postavom prometne signalizacije.
1. Pojačanje postojeće javne rasvjete u ulicama.
1. Uređenje i opremanje dječjih igrališta potrebnim sadržajima.
1. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
1. Briga o problematici vezanoj uz zaštitu okoliša i sigurnost građana u Mjesnom odboru Donje Svetice.
1. Sve navedene polazne odrednice ovise o osnovnoj odrednici koja se prepoznaje po stupnju uspješnosti:
8. suradnje Vijeća Mjesnog odbora Donje Svetice s građanima;
8. suradnje Vijeća Mjesnog odbora Donje Svetice s Vijećem Gradske četvrti Peščenica-Žitnjak i Gradskim uredom  za mjesnu samoupravu, promet, civilnu zaštitu i sigurnost.
Navedene odrednice uvjetuju i usmjeravaju izravno uspješnost rada Vijeća Mjesnog odbora Donje Svetice a, neizravno, pridonose uspješnoj realizaciji rada Vijeća Gradske četvrti Peščenica-Žitnjak.
1. Glavni ciljevi
Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg Mjesnog odbora, Vijeće Mjesnog odbora Donje Svetice postavlja sljedeće ciljeve:
1. Koordinirano u suradnji s građanima, sustavno prikupljanje svih podataka bitnih za Mjesni odbor Donje Svetice o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana MO Donje Svetice s istim.
1. Koordinirano s Vijećem Gradske četvrti Peščenica-Žitnjak, sustavno i kontinuirano planiranje rješavanja manjih komunalnih potreba koje Vijeće Mjesnog odbora Donje Svetice, selektira i predlaže Vijeću Gradske četvrti kao prioritete programa MKA za tekuće i iduće razdoblje.
1. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru Donje Svetice koji se ne mogu, zbog svoje obimnosti i složenosti, rješavati kroz program MKA.
1. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora Donje Svetice.
1. Permanentno nastojanje za što učinkovitijom suradnjom Vijeća Mjesnog odbora Donje Svetice s Vijećem Gradske četvrti Peščenica-Žitnjak i Gradskim uredom za mjesnu samoupravu, civilnu zaštitu i sigurnost

1. Zadaci i rokovi
Na osnovi ovih, programom postavljanih ciljeva, Vijeće Mjesnog odbora Donje Svetice će, u svome radu i na svojim sjednicama tijekom 2025. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:
1. Koordinacija i suradnja s Vijećem Gradske četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
1. Kontinuirano praćenje aktualne komunalne problematike iz Plana komunalnih potreba Mjesnog odbora Donje Svetice, te, prema složenosti i razini rješavanja, predlaganje rješavanja
1. prioriteta:
8. Vijeću Mjesnog odbora Donje Svetice.
1. prioriteta za Plan MKA:
8. Vijeću Gradske četvrti Peščenica-Žitnjak.
8. c)  Složenih i većih komunalnih potreba nadležnim tijelima Grada po propisanoj proceduri (kontinuirano  kroz cijelu godinu).
8. d) donošenje Plana  malih komunalnih akcija (čišćenje javnih površina i održavanje nerazvrstanih cesta.
Zadaci:
1. Donošenje Izvješća o radu Vijeća Mjesnog odbora Donje Svetice za 2024. (veljača 2025.)
1. Donošenje Programa rada Vijeća Mjesnog odbora Donje Svetice za 2025. (veljača 2025.)
1. Donošenje Financijskog plana Mjesnog odbora Donje Svetice za 2026. (prosinac 2025.)
1. Donošenja Plana malih komunalnih akcija Mjesnog odbora Donje Svetice za 2026. (listopad 2025.)
1. Donošenje Godišnjeg izvještaja o izvršenju Financijskog plana Mjesnog odbora Donje Svetice za 2024. (srpanj 2025.)
1. Predlaganje prioriteta MKA za 2026. za Mjesni odbor Donje Svetice (srpanj - kolovoz 2025.)
1. Donošenje Plana potreba za aktivnostima, programima i projektima unapređenja kvaliteta života građana za 2026. (studeni 2025.) 
1. Donošenje Plana malih komunalnih akcija (PMKA) – asfalterski program za 2026. (listopad 2025.)
1. Prijedlozi za akcije u programima Gradskog ureda za obnovu , izgradnju, prostorno uređenje, graditeljstvo i komunalne poslove (Mega ured) za 2026. (rujan/listopad 2025.)
1. Davanje mišljenja o prijedlozima akata i programima koja od Vijeća Mjesnog odbora Donje Svetice zatraži Vijeće Gradske četvrti Peščenica-Žitnjak ili druga nadležna gradska tijela, te prihvaćanje programa i akata na znanje o kojima navedena tijela informiraju Vijeće Mjesnog odbora Donje Svetice (kada bude zatražena i ponuđena).
1. Raspravljanje i donošenje zaključaka na sjednicama Vijeća na osnovi prijedloga stanovnika Mjesnog odbora Donje Svetice (kontinuirano kroz cijelu godinu).
1. Sudjelovanje i predlaganje u donošenju prostornih, urbanističkih i detaljnih planova Grada Zagreba (PUP, GUP, UPU) kada se odnose na prostor Mjesnog odbora Donje Svetice (prema dospijeću prijedloga).
1. Raspravljanje i predlaganje rješavanja problema o zaštiti okoliša, sigurnosnom i komunalnom standardu građana Mjesnog odbora Donje Svetice (kontinuirano kroz cijelu godinu).

Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
0. dosegnutoj razini odvijanja propisanog i opisanog rada Vijeća Mjesnog odbora Donje Svetice;
0. suradnji Vijeća Mjesnog odbora Donje Svetice s Vijećem Gradske četvrti Peščenica-Žitnjak i s predsjednikom Vijeća Gradske četvrti;
0. suradnji Vijeća Mjesnog odbora s građanima Mjesnog odbora Donje Svetice, te o izvršenju proračunskih stavki koje se odnose na Gradski ured za mjesnu samoupravu Grada Zagreba, civilnu zaštitu i sigurnost.
Vijeće Mjesnog odbora Donje Svetice prihvaća plan rada.
3.Aktualna komunalna problematika
3.1. Postavljanje košarica za otpatke na području VMO Donje Svetice
Primili smo prijedlog građana za postavljanje košarica za otpad uz putić koji povezuje Ivanićgradsku i Obrovsku ulicu, a između igrališta Osnovne škole Frana Krste Frankopana i nogometnih igrališta. Vijeće je već ranije (na 12. sjednici) tražilo postavljanje košarica na toj i još nekim lokacijama i neki su i postavljeni, ali na ovoj lokaciji nisu. U međuvremenu su i neki od postavljenih koševi nestali, pa stoga Vijeće donosi sljedeći zaključak:
                                                                     

                                                                    Z a k lj u č a k
Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da od nadležnih službi zatraži postavljanje košarica za otpatke na području našeg mjesnog odbora, i to na sljedećim lokacijama:
-Uz put koji povezuje Ivanićgradsku i Obrovsku ulicu, a između igrališta Osnovne škole Frana Krste Frankopana i nogometnih igrališta,
-Uz Planinsku ulicu, 
-Uz Darwinovu ulicu
3.2. Rasvjeta kod Doma zdravlja-informacija.
Pošto smo već nekoliko puta upozorili na potrganu rasvjetu kod Doma zdravlja u Ivanićgradskoj, nalog za popravak je prenesen izvođaču radova, međutim utvrđeno je da navedeni rasvjetni stupovi ne spadaju u sustav gradske rasvjete koji održava taj izvođač. Riječ je o posebnim rasvjetnim stupovima koji se nalaze u sklopu Doma zdravlja te bi trebali biti obnovljeni u sklopu Obnove domova zdravlja. Poslali smo upit o tome tko je onda nadležan za njihovo održavanje te čekamo odgovor.
3.3. Postavljanje pješačkog prijelaza s uspornikom u Planinskoj ulici
Već smo nekoliko puta primili molbu stanovnika Planinske da se u njihovoj ulici postavi uspornik prometa, zbog nesavjesnih vozača koji prebrzo voze, pogotovo noću. VMO je već zatražilo pojačani nadzor policije, međutim sada smatramo da je potreban i uspornik.
Stoga donosimo sljedeći zaključak:
                                                              Z a k lj u č a k
Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da od nadležnih službi zatraži mišljenje o tome da se u Planinskoj ulici na pješačkom prijelazu kod Pan Peka postavi uzdignuta zebra-uspornik.

3.4. Podizanje pločnika i postavljanje zaštitnih stupića kod autopraonice Hampy na adresi Planinska 13
Vijeće Mjesnog odbora Donje Svetice već je donijelo zaključak o pojačanom nadzoru komunalnog redarstva i postavljanju zaštitnih stupića na pločnik ispred autopraonice Hampy na adresi Planinska 13, međutim nadzor redarstva nije urodio plodom, a stupići još nisu postavljeni, te se vozači i dalje parkiraju na taj pločnik tijekom cijelog radnog dana i time onemogućavaju prolaz pješacima.
Stoga Vijeće Mjesnog odbora Donje Svetice donosi sljedeće zaključke:
                                                                Z a k lj u č a k
Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da u PKA uvrsti izgradnju uzdignutog pločnika ispred autopraonica Hampy na adresi Planinska 13. 
                                                                Z a k lj u č a k
Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da zatraži postavljanje zaštitnih stupića između pločnika i kolnika ispred autopraonica Hampy na adresi Planinska 13.

3.5. Popravak javne rasvjete 
Javna rasvjeta iza nove zgrade, buduće Svetice Residence, između adrese Planinska 2E do dječjeg igrališta u Darwinovoj je potrgana i Vijeće Mjesnog odbora Donje Svetice traži popravak.
                                                                     Z a k lj u č a k
Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da u planove održavanja uvrsti popravak javne rasvjete na potezu od adrese Planinska 2E do dječjeg igrališta u Darwinovoj.

4.Razno
4.1.Stigao nam je upit Borisa Zavadlava o ustupanju čestice u gradskom vlasništvu.
Pošto je upit stigao neposredno prije sjednice, vijećnici se trebaju dodatno uputiti u temu, te ćemo o tome raspravljati na idućoj sjednici.

4.2.Plan potreba, izvještaj
Potpredsjednica Dijana Požgaj izvještava Vijeće da je uspjela prikupiti ponude za 70 posto događanja,  a za ono što ne uspijemo realizirati napravit će se rebalans u idućem sazivu i događanja će se održati na jesen.


Sjednica je završila u 19:00 sati.
Zapisnik vodila Valentina Bedeković

4.1.Projektni zadaci:  za Dom za starije i nemoćne Peščenica (privatni, ograđeni dio sa strane uz Dugoselsku)
[bookmark: _GoBack]4.2. za Darwinovu-vježbalište za odrasle


KLASA:024-08/25-003/503
URBROJ:251-13-11-11/008-25-3 
Zagreb, 27. veljače 2025.
                                                                                   Predsjednica Vijeća Mjesnog odbora
Donje Svetice
                  Valentina Bedeković 









